NaiveNeuron/SloPal huggingface dataset:
Daniš, Zoltán, poslanec NR SR (2013-06-21):
Ďakujem, pani predsedajúca. Pán poslanec Hraško, ja chápem a úplne logicky by som povedal, ste kládol tie otázky, že tu sú určité pochybnosti, a ja preto chcem len zopár poznámok povedať k tejto problematike. Nemusíte zdieľať tieto moje názory, ale ja si osobne myslím, že vláda nikomu nechce siahnuť, siahnuť bezdôvodne na majetok. To je prvá poznámočka. Za druhé, musíme, ja myslím, že každý by privítal, každý jeden starosta, každý jeden primátor, keby práve v jeho regióne sa objavil nejaký investor so záujmom postaviť tak významnú investíciu, predsa 100 mil., to už čosi je, pravda, tá dáva možnosť, a vy ste stavbár, stavbárom ďalším, keďže je to stavebníctvo, má ten multiplikačný efekt, ďalším profesiám a, samozrejme, zamestnanec do ďalších rokov. Kolega Muňko už povedal, že každé mesto a väčšinou aj obce majú svoj územný plán a musia byť jasné zóny, to nechcem o tom hovoriť, takže môže sa postaviť investícia len tam, kde takáto investícia stáť môže. To je tretia poznámka. Viete, tá významná investícia, to o tom skutočne musí vláda rozhodnúť, že je vo verejnom záujme a ide o národohospodársky významnú stavbu. Čiže to je dôvera alebo nedôvera k vláde. Ja jej verím. V ďalšom, prosím vás pekne, chcem ešte povedať, že dnešný ten odbor výstavby a bytovej politiky, ktorý by mal rozhodnúť v štádiu územného konania a následne aj stavebného konania, to nie je konečné nejaké stanovisko. Tak isto platia nejaké možnosti opravných prostriedkov, či už je nadradený orgán, a v konečnom prípade vždy je tam súd. Čiže tam sú tie možnosti. Čiže žiaden úradníček v drese SMER-u na bývalom krajskom stavebnom úrade nemôže definitívne rozhodnúť.
Ferenčák, Ján, poslanec NR SR (2021-05-03):
Ďakujem. Pani vicepremiérka, už ministerstvo samotné hovorí, že to je ministerstvo investícií a regionálneho rozvoja. Regionálny rozvoj sa dá robiť, len ak sa zapojí čo najväčšia masa ľudí, ktorí budú mať jediný cieľ, aby sa celá krajina pozdvihla. A na to potrebujete mať ľudské kapacity, ale aj finančné kapacity. Máte problém, pretože máte veľkú fluktuáciu ľudí na ministerstve. Dokonca aj pán štátny tajomník váš odišiel. Po druhé množstvo ľudí, ktoré tam aj príde nových, kým sa vôbec zaučí a zistí, kde prišlo, ako sa narába v jednotlivých oblastiach, či je to regionálny rozvoj, alebo eurofondy, tak buď vám opätovne odchádza, alebo jednoducho sa hľadajú. Takto sa premrhali možno tento posledný rok, pretože keď hovoríme o rozvoji, to je o širokej diskusii. Takto mala prebiehať široká diskusia o Pláne obnovy, ktorá bola utajenou diskusiou, kde mali byť ix konferencií, a táto cesta bola správna, a vy ste sa vybrali opačnou. Jednoducho ste ho napísali, poslali a o nás bez nás. Na druhej strane, čo sa týka operačného programu, viete, že ten sa komunikuje dlho predtým, ako, ako ste začali. Čiže jednoducho ten bol pripravený, že má byť jeden operačný program. Tu chcem len povedať, že napriek tomu, ako hovoríte, problém je, že ani výzvy nevypisuje samotné ministerstvo, len dve výzvy vypísalo, na moderné technológie a COVID bolo, ako priame. To znamená, moderné technológie dodnes neboli vyhodnotené, to je zhruba trištvrte roka. Čo sa týka samotnej informatizácie NCZI, ako vyhodnocoval, no sami dobre vidíte, že tie dáta, ktoré boli poskytované, boli korektné. Ja som bol na konferencii, jednoducho dátové centrá sú nedostatočné a tak ďalej, je tam veľa problémov, ktoré musia riešiť, takisto vakcinačné čakárne a tak ďalej. Samotný regionálny rozvoj, zrušili ste zákon o NRO, teraz ho tvoríte, teraz je regionálny rozvoj, kde je centralizmus úplne centrálny bez ľudí z regiónov a tak ďalej a tak ďalej. (Prerušenie vystúpenia časomerom.)
Šimečka, Michal, podpredseda NR SR (2024-06-27):
Ďakujem pekne. Otváram všeobecnú rozpravu, do ktorej sa ako prvá prihlásila navrhovateľka pani poslankyňa Števulová. Nech sa páči.
Číž, Miroslav, podpredseda NR SR (2015-10-01):
Ďakujem pekne. Pán poslanec Jurzyca.
Kočiš, Eduard, poslanec NR SR (2022-02-22):
Veľmi pekne ďakujem za slovo, pán predsedajúci. Pán kolega Pellegrini, vo vašom prejave boli spomenuté niektoré fakty, ktoré naozaj hovoria o tom, že akým úžasným zneužívaním momentálne prechádzajú orgány činné v trestnom konaní, ako úžasne sú manipulovaní vyšetrovatelia, ktorým sa tak v úvodzovkách alebo v kuloároch vládnych strán alebo vládnych poslancov, ale aj čelných predstaviteľov štátu hovorí elitní vyšetrovatelia. Títo elitní vyšetrovatelia, ktorých niektorí členovia vlády, ale aj niektorí poslanci v mnohých diskusných reláciách obhajovali a tvrdili stále dookola, bol to iba nezáväzný, nezávislý a kamarátsky rozhovor troch vyšetrovateľov, ktorí sa dohadovali, aký postup by bol vhodný zvolený, aký postup by bol ešte únosný. Vážené kolegyne, vážení kolegovia, takéto reči, ktoré viedli títo traja páni ohľadne vyšetrovateľky Santusovej, by neobstáli ani v štvrtej cenovej skupine bez obsluhy. Toto bol hrubý, ale hrubý zásah do základných ľudských práv a slobôd tejto ženy a títo páni, ktorí sa naozaj vyhrážali fyzickou likvidáciou, zapálením auta, títo páni sú ešte vo vašich očiach nejakí hrdinovia? Ja sa len chcem spýtať, kde je odvolávaný minister Mikulec. Prečo nemá toľko cti, toľko charakteru, aby tuná v pléne Národnej rady Slovenskej republiky sedel a vypočul si všetky argumenty? Nemusí s nimi súhlasiť, ale Národná rada Slovenskej republiky ešte stále je nad vládou. To znamená, že každý jeden člen vlády je podriadený Národnej rade Slovenskej republiky. Ale toto asi pánovi Mikulcovi zabudli povedať.
Laššáková, Jana, podpredsedníčka NR SR (2015-11-24):
Na vystúpenie pána poslanca s faktickými poznámkami sa hlásia páni poslanci Martvoň a Hlina. Končím možnosť prihlásiť sa s faktickými poznámkami. Nech sa páči, pán poslanec Martvoň.
Paška, Pavol, predseda NR SR (2012-10-18):
(Hlasovanie.) 135 prítomných, 77 za,17 proti, 40 sa zdržalo, 1 nehlasoval. Schválili sme vládny návrh zákona o niektorých opatreniach v miestnej štátnej správe. Pán poslanec Kovačócy bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony . Je to tlač 189.
Kaliňák, Robert, podpredseda vlády a minister vnútra SR (2014-10-30):
... to je signifikantné pre túto schôdzu a je to, že opozícia sa rozhodla, že tým hlavným lídrom bude človek, ktorý neprešiel parlamentnými voľbami so svojou stranou. Aj to je hlavná tá vec, prečo odvolávanie pána ministra Richtera je smiešne. Smiešne a korunu tomu celému dáva parlamentný zabávač pán poslanec Hlina, ktorý, čo je najpodstatnejšie, nedokázal toľko voličov získať, aby sám so svojimi ideami a svojou stranou sa dostal do tohto parlamentu. Ak vy tu urážate (potlesk), ak vy tu urážate poslancov SMER-u, z ktorých každý jeden prešiel voľbami, dostal svoj nejaký počet hlasov, dostal počet hlasov, celá strana, samozrejme... Pán poslanec, ja som rád, že ma prerušujete, ideme si merať svoje? (Smiech v sále.) Výborne. Skúste hádať. Čiže aby sme presne povedali, toto sú ľudia, ktorí prešli normálnymi parlamentnými voľbami a majú mandát od poslancov. Pán poslanec Hlina nemá žiadny mandát, chápete, dnes tu sedí a nemá žiadny mandát, lebo neprešiel so svojou stranou v tomto parlamente. Bývalo zvykom žiadať v starých stranách, ktoré tu kedysi bývali, ľudí, ktorí odišli zo strany, aby vrátili mandát, lebo voliči mu ten mandát nedali. A tento človek, preto povedal pán predseda vlády, že bez mandátu, poverí celá opozícia človeka bez mandátu na to, aby odvolal, aby odvolával člena vlády, preto mi celé, celá táto schôdza, prepáčte, príde naozaj ako zmeska určitých komediálnych výstupov, ktoré budú asi nasledovať. A všetkým vám ďakujem za pozornosť. (Potlesk.)
Laššáková, Jana, podpredsedníčka NR SR (2014-02-11):
Na vystúpenie pána poslanca s faktickou poznámkou pán poslanec Kuffa a pán poslanec Kaník. Končím možnosť prihlásiť sa s faktickými poznámkami. Takže pán poslanec Kuffa a pán poslanec Kaník, ktorý si zabudol kartu. Nech sa páči, pán poslanec Kuffa.
Krajkovič, Mikuláš, poslanec NR SR (2016-10-25):
Teraz nehovorím o druhom pozmeňujúcom procedurálnom návrhu pani poslankyne Kiššovej a dávam najprv hlasovať o pozmeňovacom návrhu pána predsedu výboru Antala.
Kollár, Boris, predseda NR SR (2022-12-19):
Vyhlasujem rozpravu za skončenú. Chce, chce ešte pred ukončením rozpravy, pán minister, chcete vystúpiť? (Reakcia ministra: „ Nie.“ ) Dobre. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Hrnčiar, Andrej, podpredseda NR SR (2019-10-15):
Jedna faktická poznámka, pán poslanec Kvorka.
Laurenčík, Milan, podpredseda NR SR (2022-03-24):
... porušujete rokovací poriadok. (Povedané súbežne s rečníkom.)
Laššáková, Jana, podpredsedníčka NR SR (2014-12-04):
Pokračujeme faktickými poznámkami k vystúpeniu pána poslanca Blanára. Poprosím vás, páni poslanci, o pokoj v rokovacej sále. Pán poslanec, netelefonujte! Nech sa páči, pán poslanec Kvasnička.
Glváč, Martin, podpredseda NR SR (2019-04-05):
S reakciou pán poslanec Jakab.
A. Belousovová, podpredsedníčka NR SR: (2008-10-22):
Navrhnutý gestorský výbor, výbor pre verejnú správu a regionálny rozvoj, určil ako spravodajcu k tomuto zákonu pána poslanca Branislava Bačíka. Nech sa páči, pán poslanec, máte slovo.
B. Bugár, podpredseda NR SR: (2005-11-08):
Pán poslanec Hort.
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 45, proti 56, zdržalo sa 28, nehlasovali 3. Návrh sme neschválili. Hlasujeme o 2. v poradí podanom pozmeňujúcom návrhu pána poslanca Drobného. (Hlasovanie.) Prítomných 123, za 40, proti 55, zdržalo sa 25, nehlasovali 3. Návrh sme neschválili. Hlasujeme, páni poslanci, o 3. návrhu pána poslanca Drobného. (Hlasovanie.) Prítomných 119, za 46, proti 51, zdržalo sa 20, nehlasovali 2. Návrh sme neschválili. Prosím, páni poslanci, prezentujme sa a hlasujme o 4. v poradí podanom pozmeňujúcom návrhu pána poslanca Drobného. (Hlasovanie.) Prítomných 126, za 47, proti 50, zdržalo sa 23, nehlasovalo 6. Návrh sme neschválili.
Suchánek, Alan, poslanec NR SR (2016-09-23):
Ďakujem za slovo. Veronika, počúval som s úžasom a nechce sa mi veriť, že niečo takéto je možné. Ale keďže som už stratil ilúzie, tak verím, že to tak je. A som veľmi rád, že si to tu takto verejne povedala, a dúfam, že si to prečíta, alebo teda vypočuje čo najviacej ľudí, pretože to sú ozaj veľmi dôležité veci, veľmi závažné fakty, a myslím, že jedny z najzávažnejších, aké tu doteraz na túto tému odzneli. Ďakujem.
Grendel, Gábor, podpredseda NR SR (2020-03-25):
Pani ministerka, máte možnosť faktickou reagovať na faktické. Nechcete. Ďalším písomne prihláseným je pán poslanec Kazda.
Kéry, Marián, poslanec NR SR (2017-05-19):
Ďakujem za slovo. Pán poslanec Krajniak, viackrát ste zdôraznili, že strana SMER – sociálna demokracia, ako aj strana Sloboda a Solidarita sú proti tomuto zákonu a de facto, že sme proti tomu, aby si zamestnanci mohli viac zarobiť. Čo sa týka vášho tvrdenia v súvislosti so stranou SMER – sociálna demokracia, mi to príde ako zlý vtip. Chcem vám pripomenúť, kto neustále zvyšuje minimálnu mzdu, kto hovorí o lepšom postavení odborov, kto menil Zákonník práce v prospech zamestnancov? No predsa bola to strana SMER – sociálna demokracia. A čo sa týka samotného návrhu zákona, ktorý predkladajú pán poslanec Beblavý a pán poslanec Mihál, ja som už vo svojom vystúpení povedal, že tá myšlienka je veľmi dobrá a že ju podporujem, ale cesta, ktorou sa predkladatelia vydali, nie je podľa mňa správna. Už som to viackrát, tie moje dôvody, uviedol. Ďakujem pekne.
Šimečka, Michal, podpredseda NR SR (2024-01-24):
Ďakujem pekne. Pán poslanec Valášek.
Mesterová, Zuzana, poslankyňa NR SR (2024-05-10):
Ďakujem pekne za slovo, pán predsedajúci, no myslím, že za tento prejav pani Kramplovej by sa nemusela hanbiť ani žiadna prokurátorka štátna z 50. rokov. 	Toto bolo niečo tak príšerné a tak strašidelné, že ja viem, že v tomto pléne akože nejakým spôsobom funguje výroková imunita, ale to nebráni nikomu z vládnej koalície, aby odsúdil tieto hanebné výroky voči konkrétnym ľuďom, voči časti spoločnosti, voči všetkým menšinám, ktoré v tomto štáte snáď žijú, to ja som niečo tak príšerné nepočula snáď desiatky rokov. To my sa tu možno aj akože niekedy pousmejeme nad bizarnou situáciou v tomto pléne, ale toto bolo výslovne strašidelné, protištátne a pokiaľ sa vraciame v dobe, do doby, kedy štát likvidoval občanov za názor, a vy ste to tu zhmotnila tak, že v Národnom divadle, pokiaľ hrajú nejaké takéto predstavenie, tak by sa hanbiť za tento výstup nemuseli, len s tým rozdielom, že vy to myslíte vážne. Toto je niečo neakceptovateľné! Neakceptovateľné a odsúdeniahodné a mal by to odsúdiť každý jeden poslanec a poslankyňa koalície, lebo ak to neodsúdia, tak s tým súhlasia. A toto už je, možno výroková imunita obstojí, ale Trestný zákon mimo tohto pléna by rozhodne neobstál. Ďakujem pekne.
Pellegrini, Peter, predseda NR SR (2015-06-17):
Poprosím pána ministra Draxlera, aby sa dostavil do rokovacej sály a zaujal miesto navrhovateľa. Zároveň poprosím pána poslanca Petráka, aby zaujal miesto spravodajcu, aby sme mohli pokračovať v diskusii, v rozprave o vládnom návrhu zákona o výchove a vzdelávaní s tým, aby dokončil svoje vystúpenie pán Poliačik, ktorý ešte predloží pozmeňujúci návrh. Pán minister je už v sále. Pán poslanec Petrák, poprosím aj vás zaujať miesto navrhovateľa, resp. spravodajcu. Myslím, pán poslanec, že pán poslanec je už tu, môžeme začať, nech sa páči.
Pellegrini, Peter, predseda NR SR (2015-11-24):
Vážené panie poslankyne, vážení páni poslanci, ešte predtým, ako pristúpime k hlasovaniu, mi dovoľte, aby som na balkóne rokovacej sály privítal študentov Fakulty sociálnych a ekonomických vied Univerzity Komenského z Bratislavy. Vitajte u nás, dobrý deň. (Potlesk.) Budeme pokračovať v prerušenom rokovaní, a to hlasovaním o bode 78 schváleného programu, ktorým je druhé čítanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov (tlač 1748). Pán poslanec Bagačka, prosím, aby ste uviedli hlasovanie.
B. Bugár, podpredseda NR SR: (2006-04-21):
(Hlasovanie.) Prítomných 120, za 44, proti 3, zdržalo sa 73 poslancov. Konštatujem, že návrh sme neschválili. Nech sa páči. A. Blajsko, poslanec: Budeme hlasovať o bode 3 z návrhu 4.
Blanár, Juraj, podpredseda NR SR (2020-11-25):
Toľko k vystúpeniu pána poslanca Potockého. A teraz posledný v rozprave pán poslanec Kazda. Môžete sa ujať slova, nech sa páči.
P. Hrušovský, predseda NR SR: (2005-03-16):
(Hlasovanie.) 137 prítomných, 136 za návrh, 1 sa zdržal. Národná rada Slovenskej republiky vládny návrh zákona schválila. Teraz poprosím pána poslanca Ivanka, aby z poverenia výboru, ústavnoprávneho, predniesol návrhy uznesení k návrhu vlády na vyslovenie súhlasu Národnej rady Slovenskej republiky s uzavretím Dodatkového protokolu k Trestnoprávnemu dohovoru o korupcii Slovenskou republikou, ktorý prerokúvame ako tlač 976. Nech sa páči, pán poslanec. A. Ivanko, poslanec: Ďakujem pekne za slovo, pán predseda. Dajte hlasovať o návrhu uznesenia na vyslovenie súhlasu Národnej rady Slovenskej republiky s uzavretím Dodatkového protokolu k Trestnoprávnemu dohovoru o korupcii Slovenskou republikou. Uznesenie. Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s uzavretím Dodatkového protokolu k Trestnoprávnemu dohovoru o korupcii Slovenskou republikou.
Číž, Miroslav, podpredseda NR SR (2015-06-19):
Ďakujem, otváram všeobecnú rozpravu. Písomnú prihlášku do rozpravy nemám, pýtam sa preto, kto sa hlási do rozpravy ústne. Neregistrujem žiadneho pána poslanca, preto mi dovoľte vyhlásiť všeobecnú rozpravu za skončenú. Ďakujem navrhovateľovi aj spravodajkyni. Kolegyne, teraz by sme mali pokračovať prvým čítaním o návrhu poslancov Národnej rady Slovenskej republiky Eugena Jurzycu a Jany Kiššovej na vydanie zákona, ktorým sa dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov , parlamentná tlač č. 1596, návrh na jeho pridelenie výborom je v rozhodnutí č. 1613. Slovo má pán poslanec Jurzyca, len máme problém, nie je prítomná navrhnutá spravodajkyňa Lucia Žitňanská. (Reakcia z pléna.) Takže aj v súvislosti s predchádzajúcim poprosím, kolegyne, kolegovia, v danom prípade oznámiť predsedajúcemu zmenu, pokiaľ výbor nominuje alebo odsúhlasí zmenu, alebo predseda výboru. Ďakujem vám pekne. Takže nech sa páči, pán Jurzyca, máte slovo.
Blanár, Juraj, podpredseda NR SR (2022-04-29):
Páni poslanci, páni poslanci, mám vyhlásiť prestávku? Nechajte dohovoriť pána poslanca Šefčíka. Pán poslanec Šefčík, vráťte mu čas a nech pán dokončí reakciu na pani Vaľovú. Aj keď sa vám to nemusí páčiť, čo hovorí, ale nech dokončí na pani Vaľovú reakciu. Nech sa páči. (Striedanie predsedajúcich.)
Laššáková, Jana, podpredsedníčka NR SR (2014-05-30):
S reakciou pán poslanec Kaník, nech sa páči.
Blaha, Ľuboš, podpredseda NR SR (2023-12-20):
Takže to je v rámci rozpravy, dobre, takže nech sa páči.
Kovačócy, Marián, poslanec NR SR (2013-02-14):
Ďakujem za slovo. Vážený pán predseda, vážené pani poslankyne, páni poslanci, v rozprave vystúpil pán poslanec Martin Chren, avšak tento nepodal žiadny návrh. Preto prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2019-10-16):
Ďakujem. Teraz dávam slovo spoločnému spravodajcovi z výboru pre sociálne veci pánovi poslancovi Podmanickému, aby informoval Národnú radu o výsledku rokovania výborov a, samozrejme, aj o stanovisku gestorského výboru. Nech sa páči.
M. Číž, podpredseda NR SR: (2007-05-09):
Vážené kolegyne, kolegovia, prerušujem rokovanie o tomto bode programu. Budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Tento vládny návrh zákona ste dostali ako tlač 270, návrh na pridelenie na prerokovanie vo výboroch máte v rozhodnutí č. 267. Poprosím vás opäť, pán podpredseda vlády, aby ste sa ujali slova a uviedli tento vládny návrh zákona.
Bugár, Béla, doterajší podpredseda NR SR (2012-04-04):
Martin Fecko.
Laurenčík, Milan, poslanec NR SR (2018-05-16):
Ďakujem za slovo. Vážený pán predsedajúci, prosím, aby ste dali hlasovať o uznesení, ktoré ste práve teraz prečítali.
Zmajkovičová, Renáta, podpredsedníčka NR SR (2012-05-10):
S faktickým poznámkami traja páni poslanci. Uzatváram možnosť faktických poznámok. Pán poslanec Galko.
V. Veteška, podpredseda NR SR: (2006-09-06):
Otváram rozpravu k tomuto bodu programu. Informujem vás, že som nedostal písomne žiadnu prihlášku do rozpravy k tomuto bodu programu. Preto sa pýtam, kto sa hlási ústne do rozpravy. Do rozpravy sa hlási pán poslanec Kukan ako jediný. Končím možnosť ďalších prihlášok do rozpravy. Pán poslanec Kukan, nech sa páči, máte slovo.
Kozelová, Monika, poslankyňa NR SR (2022-05-05):
Vážený pán predseda, v rozprave vystúpili dvaja poslanci – pán poslanec Svrček a pán poslanec Taraba. Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy spoločne o bodoch 1 a 2 s odporúčaním gestorského výboru schváliť.
P. Paška, predseda NR SR: (2007-09-11):
Ešte predtým, samozrejme, dovoľte krátku reakciu. Chcem zvolať poslanecké grémium nielen kvôli tomu, na čo teraz upozorním, ale myslím, že aj vystúpenie pána podpredsedu Národnej rady je dobré potvrdenie toho, že niekedy by bolo dobré, aby sme si ozrejmili niektoré postupy vyplývajúce z rokovacieho poriadku. A dúfam, že, samozrejme, nikto nepochybuje o tom, že ak by návrh na minútu ticha ako uctenie si pamiatky všetkých obetí akýchkoľvek teroristických činov bol iniciovaný ako súčasť programu, nepochybujem, že žiadny politický subjekt, ktorý je reprezentovaný v tejto sále, by mal akýkoľvek problém pripojiť sa k takémuto gestu. Takže budeme teraz pokračovať schvaľovaním návrh programu 13. schôdze Národnej rady Slovenskej republiky . Pripomínam, že na podanie návrhu je vždy minúta, a poprosím, aby ste potom, kolegyne, kolegovia, odovzdali návrh aj písomne. Nech sa páči, pán poslanec Minárik, ako prvý.
Kresák, Peter, poslanec NR SR (2017-02-09):
Ďakujem. Pán predsedajúci, dajte teraz, prosím, hlasovať o tom, že Národná rada prideľuje tento vládny návrh zákona na prerokovanie ústavnoprávnemu výboru a výboru pre financie a rozpočet, ďalej tiež že ako gestorský výbor bude určený ústavnoprávny výbor s tým, že aby teda návrhy prerokovali obidva výbory ihneď. Ďakujem pekne.
Laššáková, Jana, podpredsedníčka NR SR (2012-08-02):
Dobre, budem to tlmočiť predsedovi Národnej rady. (Pokračovanie prestávky.) (Po prestávke.)
Vančo, Branislav, poslanec NR SR (2023-11-24):
Ďakujem. Pán poslanec Gašpar, štandardné... (Ruch v sále a prerušenie vystúpenia predsedajúcim.)
Kamenický, Ladislav, poslanec NR SR (2013-09-04):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 640 z 19. augusta 2013 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru, Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady. Prosím, dajte o tomto návrhu hlasovať.
Žitňanská, Jana, poslankyňa NR SR (2014-02-07):
Ďakujem veľmi pekne. Ja chcem podporiť to, čo ste povedali, pán poslanec, na záver. My už musíme sa prestať hrať na to, že ak niekto splní podmienky, tak potom ministerstvo môže mu prideliť čokoľvek a to či už peniaze na asistentov, či už dotácie, či už príspevok na kreditné vzdelávanie, proste subjektívny pocit a názor ministerstva v tom musí prestať zohrávať úlohu. Keď to môže platiť v hazarde, že keď niekto splní podmienky na vydanie licencie, na prevádzkovanie hracieho automatu a je tam nejaká nárokovatelnosť, tak on tú licenciu jednoducho dostane. Už nikto nebude posudzovať, že či sa mu to páči alebo nie, rovnako to musí platiť aj pri týchto veciach, ako sú štipendiá, ako sú asistenti, ako sú dotácie. Ak niekto splní kritériá, tak musí ten príspevok dostať. Miesto na súkromné a subjektívne posudzovanie tam nemá čo robiť. Čiže, podporujem v plnej miere to, čo povedal pán poslanec a budem rada, keď tento zákon budeme môcť prerokovať v druhom čítaní, kde opravíme túto vec. Ďakujem.
Glváč, Martin, podpredseda NR SR (2016-10-27):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi pánovi Matovičovi. Nech sa páči.
Zajac, Pavol, poslanec NR SR (2015-12-21):
Ďakujem všetkým kolegom. Najprv na pána Bagačku. Pán Bagačka, nieže ja to hovorím, pán prezident píše, že čo sa týka stupňa ohrozenia nášho štátu, je na najnižšej možnej úrovni v tejto oblasti terorizmu. Tak to myslel pán prezident a ja vo svojom vystúpení. Samozrejme, že občania požadujú bezpečnosť. To je prvoradou úlohou štátu postarať sa o bezpečnosť občanov. Ale viete, čo občania požadujú? Aby namiesto toho, že ich policajti merajú, rýchlosť ich auta za každým jedným rohom, aby ich polícia a ostatné bezpečnostné zložky štátu ochránili pred drobnými krádežami dennodennými v niektorých oblastiach. Pred kriminálnymi živlami, pred neprispôsobivými občanmi, pred úžerníkmi, alebo aby polícia a ostatné bezpečnostné zložky štátu ochránili predsedu parlamentu pred tým, že mu vykradnú jeho byt. Ako funguje bezpečnosť v tomto štáte? Chcete chrániť občanov pred teroristami, pred možno ISIS a nevieme ochrániť byt predsedu parlamentu pred vykradnutím? Takto vyzerajú naše bezpečnostné zložky. Veď to je na smiech.
P. Hrušovský, predseda NR SR: (2005-03-16):
(Hlasovanie.) 130 prítomných, 126 za, 1 proti, 3 sa zdržali. Návrh uznesenia Národná rada schválila. Budeme teraz prerokúvať bod, ktorý navrhol ústavnoprávny výbor, ktorý navrhuje prijať uznesenie k žiadosti Súdnej rady Slovenskej republiky zo 17. decembra 2004 o predloženie nových kandidátov na sudcov chýbajúcich disciplinárnych senátov, tlač 1058. M. Abelovský, poslanec: S návrhom schváliť.
Ľ. Petrák, poslanec: (2010-01-29):
Ale ja som takisto jeden z tých, ktorí sa prihlásia k tomu, že kto ukazuje prstom na druhého, by mal mať aj svoj určitý morálny a etický rozmer, a povedali tu už o tom niečo kolegovia predo mnou, nebudem sa toho dotýkať. Ale poukážem ešte na dve veci, na ktoré ste mohli poukazovať, keď ste boli na funkcii štátneho tajomníka ministerstva vnútra a ministra vnútra. Ako to bolo s tým kupovaním poslancov, že sa v týchto veciach nekonalo? Ako to bolo s financovaním SDKÚ, že sa to nevyšetrovalo – alebo pod sviečkou, alebo pod lampou býva najväčšia tma? Ja osobne si myslím, že mali ste možnosť vo funkciách, na ktorých ste boli, preukázať, že ste chlapom na správnom mieste, ale svojou nečinnosťou ste preukázali pravý opak.
Ďuriš Nicholsonová, Lucia, podpredsedníčka NR SR (2019-05-16):
Ďakujem pekne, pán spravodajca. Otváram všeobecnú rozpravu. Písomne sa prihlásili za klub OĽANO pán poslanec Heger a ako jednotlivec pán poslanec Dostál. Pán poslanec Heger, máte slovo.
Paška, Pavol, predseda NR SR (2013-09-11):
Vážené pani poslankyne, páni poslanci, poprosím vás o zaujatie miesta, aby sme mohli hlasovať o prerokovaných bodoch. (Pauza.) Pán poslanec Hlina, žiadam vás, aby ste zaujali svoje miesto. (Poslanec Hlina ďalej sedí na mieste vyhradenom pre predsedu vlády SR.) Pán poslanec. (Krátka pauza.) Pán poslanec. (Krátka pauza.) Pán poslanec Hlina, ešte raz vás žiadam, aby ste zaujali miesto, ktoré máte, odkiaľ môžete komunikovať, prihlásiť sa s procedurálnym návrhom, s faktickou poznámkou. (Pauza.) Pán poslanec Hlina, žiadam vás, aby ste zaujali svoje miesto. (Reakcia poslanca Antona Hlinu.) Ale ja vám dám slovo, len choďte na svoje miesto a odtiaľ sa môžete prihlásiť. Tak ako je to obvyklé. (Reakcia z pléna.) Dobre. Dámy a páni, váš čas je mi vzácny, takže nebudem teraz s človekom, ktorý nie je ochotný, ako som to už povedal, rešpektovať ani len elementárne zásady a normy, a strácať čas ani váš, ani môj. Pán Hlina, ja vás ubezpečujem, že tak ako je to už po tisícročia v normálnej ľudskej spoločnosti, určite nájdem spôsob, ako človeka neprispôsobivého a človeka, ktorý nerešpektuje nielen elementárne právne normy, ale aj etické normy, naučiť, že sa dá dať veci do poriadku. (Poslanec Hlina ďalej sedí na mieste vyhradenom pre predsedu vlády SR.) Takže budeme teraz hlasovať. Poprosím pána poslanca Fitza. (Reakcia z pléna.) Po hlasovaní, pán Sulík. Ideme, pán poslanec Fitz bude uvádzať v prvom čítaní hlasovanie o vládnom návrhu zákona č. 308 o vysielaní a retransmisii. Je to tlač 662. (Hlasovanie o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony , tlač 662.)
Hrušovský, Pavol, poslanec NR SR (2015-06-25):
Ďakujem pekne, pán podpredseda. Kolegyne, kolegovia, veľmi stručne. Žijeme v dobe akejsi bezbrehej slobody, kde pomaly každý si vysvetľujeme ľudské právo po svojom, tak ako nám to kedy vyhovuje. Ja by som si veľmi želal, keby sme tejto problematike nielen teraz, ale ona bola aj v minulosti a dúfam, že aj v budúcnosti sa stane jednou z dôležitých politík, ktorou by sme sa mali zaoberať veľmi zodpovedne. Ja, pán minister, túto novelu vítam. Pre mňa bolo skôr nepochopiteľné, po tom, ako zanikol úrad podpredsedu vlády pre ľudské práva, kde som videl najväčšiu príležitosť, ale aj možnosť zaoberať sa problematikou ľudských práv, a to nielen menšinovou, náboženskou, ale dnes sme svedkami toho, že na uliciach si každý vydobýja svoje ľudské právo pomaly násilím a hovorí o individuálnom práve. Zhromaždí sa skupina ľudí, protestuje, demonštruje, pomaly lietajú zápalné fľaše. Hovoríme o kolektívnom práve na zhromažďovanie. Preto, pán minister, touto zmenou, ktorú ja vítam, dostávate aj vy, možnože ani si neuvedomujete, ale obrovskú zodpovednosť a pritom aj kompetenciu. Preto pre mňa bolo dosť nepochopiteľné, a my sme na ústavnoprávnom výbore vyjadrili istý nesúhlas s tým, a som rád, že pán poslanec Mikloško predniesol pozmeňovací návrh, ktorým chce napraviť istú deformáciu zamýšľanej zmeny, lebo osobne si myslím, že vtedy by bola dobrá, úplná a myslená úprimne, ak by ste tie kompetencie dostali všetky. Nielen zodpovednosť za oblasť ľudských práv, ale aj právo poskytovať dotácie, ktoré ale zostávajú, žiaľ, na ministerstve zahraničných vecí. Preto by som chcel poprosiť a apelovať aj na kolegov poslancov, aby sme ten pozmeňovací návrh, ktorý bol predložený skupinou poslancov, podporili, a v tom prípade s pokojným svedomím môžem zahlasovať, aj celý poslanecký klub, za túto navrhovanú zmenu. Ďakujem pekne.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána poslanca Poliačika. (Ruch v sále.) Pripomínam, že sme schválili skrátenie lehoty na prerokovanie pozmeňujúcich návrhov. (Hlasovanie.) Prítomných 137 poslancov, za hlasovalo 116, zdržal sa 1, nehlasovalo 20. Návrh pána poslanca Poliačika sme schválili.
Pellegrini, Peter, podpredseda NR SR (2020-09-29):
Ďalší v rozprave úst... písomne prihlásený, pán poslanec Šefčík.
Bugár, Béla, podpredseda NR SR (2017-09-08):
Na vystúpenie pána poslanca s faktickými poznámkami štyria. Pán poslanec Krajniak.
Jurinová, Erika, podpredsedníčka NR SR (2012-11-29):
Ja vás prosím, aby ste sa nehádali. Pán poslanec, pán minister, kroťte vášne.
Figeľ, Ján, poslanec NR SR (2012-08-03):
Ďakujem pekne, pánovi poslancovi Mihálovi za naozaj na jednej strane síce dlhé, ale na druhej odborné a také zdôvodnené vystúpenie, ktoré sýto, ale aj s citom ukazuje na obsah a formu, ktorá ak nie sú v súlade, tak prinesú viacnásobnú škodu, a tú pri obsahu, samozrejme, podčiarkujem to, čo odznelo alebo odznieva, že stratia toľkí, že otázka znie, kto nestratí pri tomto procese? Stratia sporitelia, dohodári, živnostníci, samostatne zárobkovo činné osoby, no veľká väčšina aktívnej tvorivej populácie Slovenskej republiky. Získajú tie zlé DSS-ky, prečo, čo je za tým, komu to vyhovuje? To už si môže každý dopovedať, domyslieť, ale čas ukáže. Pri forme, už som aj včera spomínal a opakovane, ak nebude parlament , ktorý je zákonodarným a ústavodarným zborom, prvý, a vláda, ktorá je mu podriadená, ďalšia pri úcte k zákonom, no kto má byť? A som presvedčený, že čo sa tu dialo alebo deje, je neúctivé voči zákonu. A to, čo je neúctivé voči zákonu, je v koncovke neúctivé voči človeku. Robert Fico prišiel, ironicky tu nakričal, odišiel. To je neúcta už či voči partnerom, alebo voči tomu čo sa udialo za posledné týždne bez ospravedlnenia. Chcem teda apelovať na úctu k zákonom, úctu k občanom práve v tom, čo znamená zásah do dôchodkov, do sociálneho poistenia a oceniť vystúpenie kolegu Jozefa Mihála.
Danko, Andrej, podpredseda NR SR (2023-11-23):
79. Ďakujem. Ja len krátko, informácia, technici nás ubezpečujú, že už by budúce rokovanie nemalo byť problém s tými minútami, ale sledujme to spoločne. Pani poslankyňa Plevíková.
D. Jarjabek, poslanec: (2002-06-18):
J. Migaš, predseda NR SR: Nech sa páči, pán poslanec Oberhauser. V. Oberhauser, poslanec: Ďakujem, pán predseda. Navrhujem zaradiť do programu nasledujúce body, po prvé informáciu vlády Slovenskej republiky o plnení uznesenia NR SR číslo 1943 z 13. marca 2002 ku komplexnej informácii vlády SR o stave a situácii v nebankových finančných subjektoch a vykonaných opatreniach vlády Slovenskej republiky. Ďalej navrhujem ako ďalší bod informáciu vlády SR o predaji pohľadávok Slovenskou konsolidačnou, a. s., a o možnosti organizovať tieto predaje formou vytvorenia slovenského fondu rizikového kapitálu. Tento materiál je pripravený od konca minulého roku a ešte stále nebol prerokovaný vo vláde, hoci bol schválený hospodárskou radou vlády. A po tretie navrhujem vypustiť z rokovania schôdze NR SR body č. 75 a 76, nakoľko naozaj nemá zmysel preraďovať horskú službu z ministerstva vnútra či z ministerstva pôdohospodárstva do ministerstva vnútra, ten systém je zabehnutý a osvedčený. Tie body, predošlé, čo som spomínal... Tie body, ktoré som navrhoval, informáciu o vykonaných opatreniach vo vzťahu k nebankovým subjektom, proste plnenie uznesenia Národnej rady Slovenskej republiky a informáciu o predajoch konsolidačnou spoločnosťou a o vytvorení Slovenského fondu rizikového kapitálu, prosím, aby boli zaradené po bode 18, keď tu bude prítomný pán minister financií, aby to mohol predniesť v bloku svojich vystúpení. Ďakujem. J. Migaš, predseda NR SR: Dajte písomne, pán poslanec, dobre? Pani poslankyňa Rusnáková. E. Rusnáková, poslankyňa: Ďakujem pekne, pán predseda. Navrhujem, aby bod 144 bol preložený na štvrtok tento týždeň, t. j. 20. 6. hneď po Hodine otázok ako ďalší bod. Návrh zdôvodňujem tým, že vzhľadom na to, že milénium je národným programom rozvoja, výchovy a vzdelávania na najbližších 15-20 rokov, bola by som rada, aby bol tento bod prerokovaný v dostatočnom časovom predstihu, aby nepatril medzi body, ktoré by nemuseli byť prerokované. Ďakujem pekne. J. Migaš, predseda NR SR: Ďalej pán poslanec Paška.
Grendel, Gábor, podpredseda NR SR (2020-11-03):
Je všeobecný súhlas s presunutím? Áno (Súhlasná reakcia pléna.) Áno, ďakujem veľmi pekne. Ešte by som vás chcel informovať, že pán minister zdravotníctva z dôvodu neodkladných pracovných povinnosti požiadal o prerokovanie bodu 62, ktorým je vládny návrh novely zákona o rozsahu a podmienkach úhrady liekov, tlač 276, na záver programu po bodoch 22 a 23, tlače 275 a 277. Je všeobecný súhlas. (Súhlasná reakcia pléna.) Verím, že áno. Pokračovať budeme hlasovaním v druhom čítaní o návrhu poslancov Žitňanskej, aha, pardon, to sme preložili. Takže hlasovať budeme o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a poskytovaní príspevku v civilnom letectve, tlač 318. Dávam slovo členovi výboru pre hospodárske záležitosti pánovi poslancovi Petrovi Vonsovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z. , tlač 318)
Kažimír, Peter, minister financií SR (2016-10-14):
Ďakujem veľmi pekne. Pri tomto návrhu zákona už nebude panovať taká predvianočná nálada ako pri tom zákone o hazarde. Takže si dovolím predložiť novelu zákona, ktorou sa navrhuje spravodlivejšie nastavenie kritérií pre výpočet registračného poplatku za zápis držiteľa do evidencie vozidiel v Slovenskej republike. Suma registračného poplatku sa bude po novom odvíjať nielen od výkonu motoru vozidla, ale aj od veku vozidla v čase jeho registrácie. Navrhované sadzby na nové vozidlá sú oproti súčasnému stavu spravidla nižšie. V ďalších rokoch v prípade preregistrácie staršieho vozidla sa uplatňujú sadzby vypočítané podľa koeficientu zostatkovej hodnoty. Z celkového počtu registrácií v jednom roku sa pre 67 % poplatníkov výška poplatku nezmení, pre 17 % poplatníkov sa poplatok zníži a pre 16 % sa poplatok zvýši. Zvýšenie poplatku sa bude dotýkať predovšetkým majiteľov vozidiel s vyšším výkonom, a teda aj s vyššou hodnotou vozidla. Súčasne sa zavádza 50-percentné zníženie sadzieb poplatku na vozidlá s alternatívnym pohonom, ide o vozidlá s pohonom na CNG, LNG alebo vodík alebo tzv. hybridy. Cieľom tohto zníženia sadzieb je podporiť, samozrejme, znižovanie tvorby emisií v doprave. Pre výrobcu, zástupcu výrobcu vozidiel alebo zazmluvneného predajcu sa navrhuje možnosť zápisu držiteľa novovyrobeného vozidla za poplatok, pôvodný poplatok 33 eur s podmienkou, že toto vozidlo sa v lehote do jedného roka predá konečnému zákazníkovi. Ide o tzv. predvádzacie vozidlá. Po nesplnení ročnej lehoty na predaj vozidla je takáto osoba povinná poplatok zaplatiť v plnej sume, zodpovedajúcej prvej evidencii, najneskôr pri ďalšej zmene v evidencii k tomuto vozidlu. Ostatné oslobodenia od platenia poplatku, ako aj zníženie sadzieb poplatkov sa naďalej zachovávajú. Navrhuje sa zaviesť aj oslobodenie od platenia poplatku pre vozidlá, ktoré sa trvalo vyradia z evidencie, ak sa zlikvidujú podľa zákona o odpadoch. Návrhom sa tiež zavádza zvýšenie poplatkov za udelenie a zmenu licencie na prevádzkovanie hazardných hier; to je ďalší článok tohto zákona. A môj bonus, slovom povedaný komentár k tejto novele je taký, aký som ho už aj v médiách niekoľkokrát prezentoval. Kľúčovým dôvodom, prečo prichádzam s novelou tohto zákona, je infringement alebo konanie nesúladu našej legislatívy s legislatívou Európskej únie, čiže Komisia nás na základe niektorých dobrovzdaní z tejto našej krajiny začala riešiť kvôli tomuto, kvôli hlavne dovozu automobilov zo zahraničia. Takže toto je výsledok tohto konania, preto sme museli v podstate prísť s touto zmenou. Ďakujem.
Grendel, Gábor, poslanec NR SR (2017-09-14):
Ďakujem pekne. Chcel by som opraviť svoje hlasovanie, a to v hlasovaní č. 154, chcel som byť za. Ďakujem.
Blanár, Juraj, podpredseda NR SR (2021-03-18):
Vážené panie poslankyne, páni poslanci, dostal som informáciu, že pani spravodajkyňa Monika Kavecká nie je k dispozícii a jediná ona je tá, ktorá môže predložiť spravodajskú správu podľa uznesenia výboru zdravotníckeho, čiže prerušujem rokovanie o tomto bode a mali by sme o ňom pokračovať po hlasovaní dnes po 11.00 hodine. Pristúpime k rokovaniu o ďalšom bode, ktorým je druhé čítanie o návrhu poslanca Milana Vetráka na vydanie zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, pod parlamentnou tlačou 394 a spoločná správa pod tlačou 394a. Teraz poprosím pána poslanca Milana Vetráka, aby návrh odôvodnil. Zdá sa, že sa opakuje rovnaká situácia. Takže, vážené dámy, vážení páni, v tejto situácii mi nič iné neostáva, že opäť musím predčasne ukončiť rokovanie, pretože nemáme absolútne k dispozícii či už predkladateľov, alebo spravodajcov. Procedurálny návrh, pán poslanec Saloň, nech sa páči.
Danko, Andrej, predseda NR SR (2018-09-12):
Ďakujem. S faktickými prihlásení štyria poslanci. Uzatváram možnosť prihlásenia. Pán poslanec Hrnko.
Karahuta, Jaroslav, poslanec NR SR (2022-10-05):
Ďakujem veľmi pekne za slovo, pán predsedajúci. Ja iba v krátkosti. Tento predložený návrh zákona bude mať výrazne pozitívny vplyv na cestovný ruch a rozvoj regiónov a spolu so schváleným zákonom o sezónnom zamestnávaní, ktorý bude účinný od 1. 1. 2023, výrazne pomôžeme a prispejeme k rozvoju slovenských regiónov, cestovnému ruchu a zvýšime životnú úroveň ľudí žijúcich na vidieku. Preto chcem poprosiť všetkých kolegov o podporu pri hlasovaní a schválenie tohto zákona. Ďakujem pekne.
Kočiš, Eduard, poslanec NR SR (2023-02-02):
Veľmi pekne ďakujem za reakciu, pán kolega. Naozaj rodičia, ktorí vychovali svoje deti k zodpovednej činnosti a k zodpovednej funkcii ako je práca v ozbrojených silách a v záchranných zboroch, naozaj by nemali byť ochudobnení ani okrátení o túto čiastku, ktorú a pevne verím, že Národná rada Slovenskej republiky to posunie do druhého čítania a potom následne v treťom čítaní to schválime, takže títo rodičia, týchto 50-tisíc poberateľov dôchodkov, čiže títo rodičia týchto našich ozbrojených zložiek, by som to takto nazval, by mali dostať tento dôchodok. Ak sa podarí novelu zákona o sociálnom poistení presadiť, čo pevne verím a budem to zdôrazňovať, že sa to určite podarí presadiť, mali by ju dostať ako ostatní seniori a budú mať na ňu adekvátny nárok, čiže tento príspevok by mali mať vyplatený v jednorazovej podobe koncom tohto roka ´23, tak ako všetci nárokovatelia na tento rodičovský dôchodok. Takže ja ešte raz veľmi pekne chcem poďakovať predkladateľom tohto návrhu zákona a to, že sa odstránila chyba, nezabudlo sa na týchto rodičov, je len na dobro veci, pretože treba si ctiť rodičov, ktorí deti vychovali, a najmä rodičov, ktorí vychovali deti k zodpovedným povolaniam, čiže ešte raz veľmi pekne ďakujem za daný predkladaný návrh zákona.
P. Paška, predseda NR SR: (2007-05-16):
Pán spravodajca, chcete sa vyjadriť k rozprave? Nech sa páči.
P. Paška, predseda NR SR: (2007-12-06):
Nech sa páči, pán poslanec Fronc položí doplňujúcu otázku.
Galek, Karol, poslanec NR SR (2018-10-23):
Pán predsedajúci, pri tlači 1162 o osobitnom odvode obchodných reťazcov, hlasovanie 155, som vykázaný, že som hlasoval za, ale ako vyberal som, samozrejme, proti. Zároveň sa ospravedlňujem a prosím o opravu. Ďakujem.
Pellegrini, Peter, predseda NR SR (2014-12-09):
Ďakujem. Pán poslanec Číž, pán podpredseda, nech sa páči.
Kuffa, Štefan, poslanec NR SR (2014-06-06):
Vážená pani podpredsedníčka, milé kolegyne, kolegovia, vážený pán predkladateľ, dovoľte mi vystúpiť ako spravodajca v prvom čítaní k návrhu poslancov Národnej rady Slovenskej republiky Józsefa Nagya, Martina Chrena, Viliama Novotného a Branislava Škripeka na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, tlač 982. V súlade s § 73 zákona o rokovacom poriadku som bol určený Výborom Národnej rady pre zdravotníctvo za spravodajcu k navrhovanému uvedenému zákonu, tlač 982. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani podpredsedníčka, skončil som. Nech sa páči, otvorte rozpravu. Ďakujem.
Novotný, Viliam, poslanec NR SR (2015-09-24):
Samozrejme, tak ako povedal pán kolega Osuský, keď sme o tom diskutovali na výbore pre zdravotníctvo, moje vystúpenie nebolo o tom, aby sa nejakým tajomným spôsobom mohol vyhnúť zdravotník tomu, že mu farmaceutická firma do čakárne daruje televízor. Samozrejme, že je to nepeňažné plnenie a samozrejme, že to musí uviesť, o tom tu nediskutujeme. Alebo že niekto ide na trojdňový kongres, ktorý pokračuje vlastne dovolenkou, o tom nehovoríme. Hovoríme naozaj o tom, že financi sú strašne prísni v tom zákone o dani z príjmu, a považujem to trošku za nedôstojné, aby ten lekár potreboval na každom jednom takomto odbornom podujatí spočítavať skonzumovanú minerálku, kávu a oriešky a vykazovať to, že teda toto dostal alebo nedostal. Tak isto sme narazili na problém, teraz, keď už o tom diskutujeme, som si spomenul, na výbore, keď sme o tom hovorili, že dostaneme povedzme odborný časopis, ktorý si budete musieť ako nepeňažné plnenie dať do daňového priznania preto, lebo na zadnej strane odborného časopisu je reklama nejakej farmaceutickej firmy. Čiže poviem to veľmi úprimne, do takej ambulancie príde mnoho takýchto materiálov a teraz aby ten lekár, alebo tá sestra, alebo to je jedno, ten fyzioterapeut teraz počítal, koľko časopisov, koľko má cenu, a spočítaval to do daňového priznania, zdá sa mi to naozaj zbytočná šikana. Čiže v skratke chcem povedať, samozrejme, že televízor do čakárne alebo pobyt a lyžovačka v horách patria k nepeňažnému plneniu, ktoré treba dodaniť, ale počítanie orieškov je podľa mňa zbytočné a treba nájsť nejakú dohodu medzi ministerstvom zdravotníctva a ministerstvom financií, aby sme to možno v tomto zákone v druhom čítaní vyriešili. A k tomu som chcel trošku povzbudiť pána ministra Čisláka, aby bol aktívny v tejto... (Prerušenie vystúpenia časomerom.)
Madej, Róbert, poslanec NR SR (2015-06-26):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Červeňáková, Elena, poslankyňa NR SR (2018-11-28):
Ako som už povedala, ja nemám problém s navyšovaním základnej zložky mzdy pre zdravotníckeho záchranára, vôbec nie, nech majú tí, ktorí pracujú v teréne, ale ako som hovorila, že zdravotnícki záchranári zatiaľ môžu pracovať len na urgentoch a majú, robia tú istú prácu, čo robí sestra, lebo už mám skúsenosti z praxe, a poviem aj to, že dnes mi volali, aj námestníčky mi volali, že prečo je tento koeficient takto ošetrený. Ja hovorím vždy o nemocniciach, nehovorím o ambulantnej starostlivosti. Ďakujem.
Madej, Róbert, poslanec NR SR (2016-11-29):
Ďakujem veľmi pekne. Dajte, prosím, teraz hlasovať o pozmeňujúcom návrhu, ktorý predložil pán poslanec Pčolinský.
Benčík, Ján, poslanec NR SR (2023-02-02):
Ja chcem za seba povedať, že teda ja plne rešpektujem právo predkladateľov predložiť takýto návrh zákona a rešpektujem aj dôvody, ktoré ich k tomu vedú, ale rovnako rešpektujem aj tých ľudí, ktorí v nedeľu sú zvyknutí chodiť nakupovať, v nedeľu nakupujú, ale aj tých pracovníkov obchodu, ktorí dobrovoľne sa hlásia dajme tomu na nedeľnú zmenu, pretože za to majú väčší príplatok. Čo sa týka mňa osobne alebo našej rodiny, mňa to nejako nezasiahne, ak to prejde, pretože my na nákupy v nedeľu nechodíme a za posledných viac ako 10 rokov si pamätám jediný taký prípad, keď sme sa zastavili v nemenovanom reťazci, po víkendovom pobyte na chate sme zistili, že nemáme ani kúsok chleba, no tak sme si tam ten chlieb kúpili. A bolo to tiež v dobe, keď sa hovorilo o tomto zákone a došli sme na to, som tam stretol nemenovaného pána biskupa, ktorý bol na východe niekde a cestou cez Ružomberok smerom ďalej na juh asi tiež si niečo zistil, že nemá, tak sa tam tiež zastavil, no takže tak. No ale hovoril to aj kolega Viskupič, veď je mnoho segmentov ako zamestnaneckých, kde je práca v nedeľu nevyhnutnosťou, polícia, verejná doprava, či už železničná, autobusová, hotelierstvo, reštaurácie a mnoho, nespomeniem si však narýchlo, kde sa pracuje. Tak prečo máme chudákov práve toto z toho akosi vyňať a túto prácu v nedeľu tam zakazovať a prikazovať ľuďom, že vtedy nemajú kupovať a tým majiteľom tých predajní alebo nákupných reťazcov zakazovať, aby mali otvorené v nedeľu. Toto podľa mňa nie je v poriadku, a preto ja takýto návrh zákona nepodporím. Lebo hovorím, rovnako rešpektujem vaše názory a vaše právo takýto zákon predložiť, rovnako rešpektujem aj právo tých ľudí, ktorí v nedeľu nakupujú alebo ktorí majú v nedeľu svoje prevádzky otvorené.
Košútová, Magda, poslankyňa NR SR (2014-11-09):
Ďakujem pekne za slovo. No, pani kolegyňa, to snáď nemyslíte vážne, označiť to, že moja dcéra robila údržbu záhrady alebo firma mojej dcéry robila údržbu záhrady, za kauzu Ficovej vlády. Vy si tu snáď robíte srandu. Keď ste chceli tento argument použiť, mali ste si overiť fakty, doporučujem vám to. Firma mojej dcéry robila nie záhradu. Orezávali stromy, ktoré sa nachádzajú pod hradom a ktoré ohrozovali návštevníkov hradu. A nebolo to za 11-tisíc eur, ale za 9-tisíc eur. A táto práca si vyžadovala vysoko kvalifikovanú silu, vyžadovala si používať ťažké stroje a muselo sa odtiaľ aj odviezť všetko to, čo sa orezalo. Čiže môžem vás ubezpečiť, že zisk po skončení celej akcie nebol pre firmu ani 500 eur. To teda v podstate moja dcéra alebo jej firma urobila viac-menej sponzorsky pre túto Národnú radu. Viac už ďalej nebude sa o takéto zákazky uchádzať a máte tak možnosť, aby ste sa realizovali. A celá táto schôdza, ktorú tu dneska vedieme, je znôškou falošných informácií, klamstiev, informácií z novín. Zbytočne tu márnime čas. Pozrite sa do svojich radov, ako ste vy počas vášho vládnutia realizovali zákazky a prihrávali ich svojim kamarátom. A nabudúce sa, prosím, lepšie informujte.